Jidze nama ò to, że spòrt to téż instrumeńt dialogù. „Barca” chce wëzwëskac swòjã pòzycjã do twòrzeniô tegò dialogù w rozmajitëch òbrëmieniach. Na przëmiar przez fùndacjã òrganizëjemë program „Futbol Kids”, dochôdómë do placów w Katalonie, gdze je nôwiãkszô imigracjô i mómë starã w môlu gettów, rasowëch apartnosców òrganizowac mecze. Terô w òbrëmienim FC Barcelona Peace Tour òdbãdą sã trenindżi i spòrtowé turniérë dlô młodëch Palestińczików i Izraelczików. Mómë swiądã, że nawetka Biôłi Dodóm nie je w sztãdze wprowadzëc miru midzë tima dwùma nôrodama, ale spòrt mòże na ùbëtny ôrt miec cësk na pòstawë lëdzy.